Aalborgs Stifts Adresseavis, 1819-09-15
Angaaende nogle urolige og voldsomme Optrin, som fandt Sted i Kiøbenhavn den 4de Dennes og de følgende Aftner, meddeler et Extra-Tillæg til den Danske Statstidende af 8de September følgende Underretning: Løverdagen den 4de d. M., om Aftenen, var Folkestimmelen paa Østergade usædvanlig stor, og nogle Vinduesruder bleve slagne ind hos 2de der boende Handelsmænd. Politiet, som igiennem forskiellige Kilder var underrettet om, at saadan Folkestimmel kunde formodes, bragte det, understøttet af det Militaire, snart dertil, at alt inden Midnat var roligt. "Næste Dag gjorde Politiedirecteuren ved en Placat, Enhver opmærksom paa sine Pligter som Undersaat og Borger. Om Aftenen fornyedes imidlertid Folkestimmelen atter i den samme Gade, og skiønt den offentlige Magt, i det Øieblik, da der blandt Mængden sporedes Urostiftere, ryddeliggjorde Gaden, kunde det dog ikke forhindres, at nogle kaade og ildesindede Mennesker, som vankede om i de forskjellige Deele af Byen, tillode sig, understøttede af Mørket, at slaae Vinduerne ind i en Deel Huse, hvor Personer af den mosaiske Troesbekiendelse formodedes at boe, og at begaae andre slige Excesser. "Hans Majestæt Kongen lod derpaa den 6te udgaae en Bekiendtgiørelse, hvorved Enhver blev advaret om, under Lovens Straf, at vogte sig for enten at deeltage i Uordener eller at komme nær de Steder, hvor Sammenrottelse og Opløb fandtes; ligesom Allerhøistsamme, og bemyndigede Politiedirecteuren til ved en Placat at udlove betydelige Summer til Belønning for Opdagelse af dem, der havde enten stiftet denne Uroe eller deeltaget i samme. Derhos blev Politiets Kraft forøget ved betydelig Assistence saavel af Borgercorpset som af det egentlige Militaire. Disse kraftige Foranstaltninger kunde ikke forfeile deres Øiemed. "Om Aftenen den 6te og 7de sporedes mindre Uroe Nogle Faa, som tillode sig lovstridige Foretagender eller viste Trodsighed mod den offentlige Magt, bleve anholdte; og disse, tilligemed flere forhen anholdte, der samtlige høre til den allersimpleste Classe, vente nu deres Dom ved en i dette Øiemed nedsat Commission, der endog er bemyndiget til at dømme uden Appel. "Saaledes tør man vente Orden og Rolighed atter tilveiebragt ved de fra offentlig Side trufne Foranstaltninger; og den gode Stemning. Stadens Jndvaanere ved denne som alle andre lignende Leiligheder have viist, er Borgen for, at hine Optrin ikke ville blive fornyede" Den i saadan Anledning nedsatte Commission (bestaaende af Justitiarius i Søretten, Justitsraad Aagesen, Landsoversamthofogstadsretsassessor Koefod og Byefogden i Nexø, Overauditor Knudsen) er bemyndiget til at dømme Rolighedsforstyrrerne til streng forvorlig Straf eller endog paa Livet. For Opdagelsen af Personer, som have forfattet eller opslaaet Opfordringer til voldsom Adfærd, eller af Hovedmænd for Rolighedforstyrrerne, udlovede Politiet under 6te September en Belønning af 4000 Rbd. i Sedler, ligesom for beviislig Angivelse af Deltagere 200 til 1000 Rbd. Fremdeles paalægges det ved udstedte Placater Alle og Enhver at afholde sig fra Steder, hvor Uorden og Opløb foregaaer, samt alle Huusværter at holde deres Porte, Dørre og Kieldere lukte fra Kl. 8 om Aftenen til Kl. 5 om Morgenen, fornemmelig paa Udskienknings- og UdsalgsSteder. Huusfædre paalægges at holde deres Børn og Tienestefolk, samt Svende og Drenge hiemme til samme Tider, undtagen i Nødvendigheds Tilfælde. Ligeledes er det forbudet enhver Sø Jndrulleret, som opholder sig i Kiøbenhavn, saavelsom al det til Skibene i Havnen og paa Reden liggende Skibe, Skippere og Styrmænd herunder indbefattede, at lade sig finde paa Gaderne efter Kl. 8 om Aftenen. - Saavel den kongelige Bekiendtgiørelse, som Politiplacaterne, hvilke her for Rummets Skyld ikke kunne indføres fuldstændige, ere at læse saavel i forbemeldte Tillæg til Statstidenden, som og i Collegial=Tidenden.